Hiustono Džordžo H. Bušo tarpžemyninis oro uostas
Hiustono Džordžo H. Bušo tarpžemyninis oro uostas (angl. Hiuston George Bush Intercontinental Airport) – Hiustone įsikūręs tarptautinis oro uostas. Oro uostas įsikūręs 37 km į šiaurę nuo Hiustono centro. Yra penki kilimo ir tūpimo takai, visi padengti betonu. 2019 m. duomenimis, oro uostas aptarnavo 45,3 mln. keleivių (47-as oro uostas pagal judrumą pasaulyje, 14-as JAV). Oro uostas pavadintas 41-ojo JAV prezidento Džordžo Herberto Bušo vardu. 2017 m. Hiustono oro uostas tapo pirmuoju, pradėjusiu vykdyti skrydžius į visus žemynus. Dabar populiariausios kryptys JAV – Los Andželas, Denveris, Čikaga, Dalasas, Niuarkas, tarptautinės – Meksikas, Kankunas, Londonas, Frankfurtas, Kalgaris. Skrydžius vykdo United Airlines, American Airlines, Spirit Airlines, Delta Airlines, Air Canada oro linijos.